Der er mange, der har bedt for noget vand fra oven. Og nu ser det ud til, at vejrguderne eftergiver bønnerne. De kommende dage står den nemlig på masser af regn og lavere temperaturer, end vi har været vante til denne sommer. I morgen starter tørt med nogen sol i regionen. Op ad dagen skyer det til med spredte byger, før det hen på eftermiddagen bliver til mere udbredt regn. Temperaturerne kommer til at ligge på omkring de 20 grader med en jævn vind fra vest og nordvest. Temperaturen ser ud til at stige en smule i næste uge, hvor den kommer til at ligge mellem 21 og 24 grader. Nedbøren fortsætter også i næste uge, sikkert til glæde for landmænd og andre tørkeramte. Men surt for dem, der havde planlagt en tur til stranden.

Opsummering:
De kommende dage står på masser af vand fra oven og temperaturer i den lave ende af tyverne.